  Анжелика Тихонова корреспондент Ижкарысь Кузебай Герд нимо гимназиын дышетскись Максимилиан Аляшев телефонэ пуктыны Герд сярысь визьсынан шудон лэсьтӥз. Со сярысь ивортодэтъя «Удмуртия» агентстволэн корреспондентэзлы дышетӥсез Валентина Широбокова вераз. Дышетскись ужзэ удмурт кылъя урокъёс улсын быдэстӥз. Валентина Широбоковалэн кылъёсызъя, Кузебай Гердлэн вордӥськем нуналэз азьын со котькуд класслы кылбурчи сярысь уж дасяны косӥз. 7-тӥ классын дышетскисьёслы шудон малпаны усиз. Пиналъёс 2-3 адямиен группаослы люкиськыса ужазы. Максимлы ачим ик компьютерен лэсьтыны ӵектӥ, малы ке шуоно со компьютерной кружоке ветлэ. Со милям «Медиалаборатория этнокультурного образования» ӵектосын вал. Со одӥгез умой ужасьёс пӧлысь вал. Ачиз туж быгатыса анимациен мультикъёсты лэсьтылӥз Валентина Широбокова, Кузебай Герд нимо гимназиысь удмурт кылъя но литературая дышетӥсьОзьы пияш Кузебай Герд сярысь юанъёсын йыртӥян кылдытӥз. Шудонлэн героез, кылбурчи сярысь тест амалэн юанъёслы валэктонъёс сётыса, азьлань вамыштэ. Шудӥсьлы оглом укмыс юанлы шонер валэктон сётыны кулэ. Пияш шудонзэ Pocket code ватсэт пыр кылдытӥз. Сое  кыскыны луэ Пиналъёслы туж кельшиз солэн ужамез. Туж висъяське со пиналъёс пӧлысь. Со туж мыло-кыдо. Маке борды кутсконо ке, со ноку пумит уг луы, туж мылысь-кыдысь ужа котькыӵе но уж бордын. Мон ушъясал сое котыр ласянь. Дышетсконэз но солэн умой мынэ. Ньыльлы-витьлыгес дышетске Валентина Широбокова, Кузебай Герд нимо гимназиысь удмурт кылъя но литературая дышетӥсьВалентина Широбокова пусйиз, шудон пиналъёслы тодон-валанъёссэс муромытыны юрттоз. Нош азьланяз, та йыртӥян вылэ пыкъяськыса, мукет удмурт гожъясьёс сярысь но та выллем визьсынан кылдытыны луоз. Со шудонзэ удмурт кылъя урокъёсын но кутыны луоз, доразы но. Тани Кузебай Герд сярысь материалысь куд-ог темаосты вунэтӥзы ке, соос телефон шудоназы пырыны но тодазы вайыны быгатозы. Тестъёс пыр соос тодон-валанзэс но будэтыны яке азинтыны быгатозы Валентина Широбокова, Кузебай Герд нимо гимназиысь удмурт кылъя но литературая дышетӥсьТодэ вайытом, азьвылгес гимназиын дышетскись «ВКонтакте» мерлыко вотэс понна ӟуч кылъёсты удмуртэ берыктӥсь чат-ботэз кылдытӥз.  Тегъёс: Дышетон Ижкар Удмуртия пиналъёс КузебайГерд КузебайГерднимогимназия Технологиос 100ар  